கேள்வி: ரோசனாரா பேகம் - குடும்பம் பற்றி விளக்கவும்.
பதில்: ரோசனாராவின் நான்கு சகோதரர்களில், மூத்தவர், தாரா சிக்கோ, ஷாஜகானுக்கு பிடித்த மகனும், மயிலாசனம் வாரிசும் ஆவார் . இரண்டாவது மகனான ஷா ஷுஜா தனது தந்தையின் சிம்மாசனத்தை கைப்பற்ற பகிரங்கமாக எதிர்த்து வந்த வங்காளத்தின் கலகக்கார ஆளுநராக இருந்தார். மூன்றாவது மகனான ஔரங்கசீப் தக்காணத்தின் பெயரளவு ஆளுநராக இருந்தார். குஜராத்தின் ஆளுநர் பதவியில் இருந்த இளைய மகனான முராத் அந்த பதவியில் மிகவும் பலவீனமானவராகவும், மிகவும் பயனற்றவராகவும் இருப்பதை நிரூபித்தார். ஷாஜகான் அவரது பட்டங்களை பறித்துவிட்டு, அதற்குப் பதிலாக தாரா சிக்கோவுக்கு அதை வழங்கினார். இது ஷாஜகானுக்கும் அவரது இளைய மகன்களுக்கும் இடையில் ஒரு குடும்பப் போராட்டத்தைத் தூண்டியது. அவர்கள் வயதான பேரரசரை பதவி நீக்கம் செய்து தங்களுக்கு அரியணையை கைப்பற்ற முடிவு செய்தனர். இந்த அதிகாரப் போராட்டத்தின்போது, தாரா ஷிகோ தனது மூத்த சகோதரி ஜஹானாரா பேகம் ஆதரவைப் பெற்றார். ரோசனாரா பேகம் அதற்குப் பதிலாக ஔரங்கசீப்புக்கு ஆதரவாக இருந்தார்.
கேள்வி: ரோசனாரா பேகம் - அதிகாரத்திற்கு உயருதல் பற்றி விளக்கவும்.
பதில்: ஔரங்கசீப்பைக் கொல்ல இவரின் தந்தை மற்றும் தாரா சிக்கோவின் சதித்திட்டத்தை வெற்றிகரமாக முறியடித்து ரோசனாரா அதிகாரத்திற்கு வந்தார். குடும்ப நெருக்கடியை தீர்ப்பதற்காக ஷாஜகான் டெல்லிக்கு வருகை தருமாறு ஔரங்கசீப்பிற்கு ஒரு கடிதத்தை அனுப்பினார். எவ்வாறாயினும், ஷாஜகான் தனது மூன்றாவது மகனை தனது அரியணைக்கு கடுமையான அச்சுறுத்தலாகக் கருதியதால் சிறையில் அவுரங்கசீப்பைக் கைது செய்யவும், சிறையில் அடைத்து கொல்லவும் திட்டமிட்டார். ரோசனாரா தனது தந்தையின் சதிகளைக் அறிந்து, ஒரு தூதரை ஔரங்கசீப்பிடம் அனுப்பினார். அவர்களின் தந்தையின் உண்மையான நோக்கங்களை கோடிட்டுக் காட்டினார். மேலும் ஔரங்கசீப்பை டெல்லியில் இருந்து விலகி இருக்குமாறும் எச்சரித்தார். ரோசனாரா தன்னை சரியான நேரத்தில் எச்சரித்ததற்காக ஔவுரங்கசீப் இவர் மீது மிகவும் நன்றியுள்ளவராக இருந்தார். ஔரங்கசீப்பிற்கு ஆதரவாக அடுத்தடுத்த போர் நடத்த திட்டமிட்டபோது, இவர் அரசவையில் ஒரு சக்திவாய்ந்த நபராக இருந்தார். தாரா சிக்கோ ஆட்சிக்கு வந்தால், தன்னைக் கொன்றுவிடுவார் என்று அஞ்சிய ரோசனாரா, ஔவுரங்கசீப்பிடம் தாராவை தூக்கிலிட வேண்டும் என்று வலியுறுத்தினார். தாரா சங்கிலிகளால் பிணைக்கப்பட்டு, சாந்தினி சௌக்கைச் சுற்றி வந்து, தலை துண்டிக்கப்பட்டதாக கதைகள் கூறுகிறது. ரோசனாரா தாராவின் தலையை பரிசாக தனது தந்தைக்கு அனுப்பினார். ஷாஜகான், தனக்கு பிடித்த மகனின் தலையைப் பார்த்ததால் மிகவும் மன உளைச்சலுக்கு ஆளானார், அவர் மயக்கமடைந்து தரையில் விழுந்தார். இந்த சம்பவத்திற்குப் பிறகு பல நாட்கள் அவர் ஒரு மன நோய்க்கு ஆளானவராக இருந்தார்.
கேள்வி: ரோசனாரா பேகம் - மேலும் படிக்க பற்றி தகவல் சொல்.
பதில்: *Dalrymple, William: "City of Djinns: A Year in Delhi". 1993, Harper Collins, London. . *Eraly, Abraham: "The Mughal Throne". 1997. Penguin Books, India. பகுப்பு:1671 இறப்புகள் பகுப்பு:1617 பிறப்புகள் பகுப்பு:முகலாய அரச குடும்பத்தினர்